****

**Broj: 01-37-3368-2/24**

**Grude: 15. 11. 2024. godine**

**TENDERSKA DOKUMENTACIJA ZA NABAVU USLUGA**

**Aneksa II ZAKONA O JAVNIM NABAVAMA BiH**

**POZIV ZA DOSTAVU PONUDA**

**nabava usluga fizičke i tehničke zaštite ljudi i imovine Zavoda za zdravstveno osiguranje Županije Zapadnohercegovačke i usluga intervencije**

**Grude, studeni 2024. godine**

Poštovani!

Na temelju članka 8. stavak (1) Zakona o javnim nabavama Bosne i Hercegovine
(„Službeni glasnik BiH“ broj: 39/14) (u daljnjem tekstu: Zakon), članka 5. Pravilnika o postupku dodjele ugovora o uslugama iz Aneksa II Zakona o javnim nabavama
(„Službeni glasnik BiH“ broj: 2/23) (u daljnjem tekstu: Pravilnik) i Odluke o pokretanju postupka nabave, broj: U-V-12-33-12-37/23, Usluge fizičke i tehničke zaštite ljudi i imovine Zavoda za zdravstveno osiguranje Županije Zapadnohercegovačke i osiguranje usluga intervencije u direkciji Zavoda za zdravstveno osiguranje Županije Zapadnohercegovačke.

**POZIV ZA DOSTAVLJANJE PONUDA**

**Postupak predviđen člankom 7. Zakona o javnim nabavama i Pravilnikom o postupku dodjele ugovora o uslugama iz Aneksa II Zakona o javnim nabavama**

Na temelju članka 8. stavak (1) Zakona o javnim nabavama Bosne i Hercegovine i Pravilnika o postupku dodjele ugovora o uslugama iz Aneksa II Zakona o javnim nabavama (u daljnjem tekstu: Pravilnik) i Odluke o pokretanju postupka nabave, broj: U-V-12-33-12-37/23, sukladno Planu javnih nabava za 2024. godinu, Usluge fizičke i tehničke zaštite ljudi i imovine Zavoda za zdravstveno osiguranje Županije Zapadnohercegovačke i osiguranje usluga intervencije u direkciji Zavoda za zdravstveno osiguranje Županije Zapadnohercegovačke.

**1) OPĆI PODACI**

1. **Naziv i adresa ugovornog tijela:**

Zavod za zdravstveno osiguranje Županije Zapadnohercegovačke, Trg Herceg Bosne 1,

88340, Grude

1. **Identifikacijski broj**/Jedinstveni identifikacijski broj ugovornog tijela -IDB/JIB

4272113130002

1. Telefon, faks, internet adresa ili adresa elektronske pošte gdje kandidati/ponuditelji mogu tražiti informacije vezano za tendersku dokumentaciju, odnosno postupak javne nabave:

Telefon: 039/661-483, 661-482

Faks: 039/661-480

1. **Ime osobe zadužene za kontakt:**

Ivana Bošnjak, te iznimno, u slučaju odsutnosti Josip Luburić, dipl. iur.

Komunikacija i svaka druga razmjena informacija između ugovornog tijela i gospodarskih subjekata obavljat će se, u pisanom obliku, putem poštanske pošiljke, telefaksa, elektronske pošte ili kombinacijom tih sredstava.

Informacije u svezi sa postupkom javne nabave, mogu se dobiti isključivo od navedene osobe zadužene za kontakt. U suprotnom, razmjena informacija nije valjana.

 e) Popis privrednih subjekata sa kojima je ugovorno tijelo u sukobu interesa

Kod ugovornog tijela ne postoje privredni subjekti, koji se u planiranom postupku javne nabave mogu pojaviti kao sudionici, a koji su u situacijama iz članka 52. stavak (4) i stavak (5) Zakona.

**2) PODACI O PREDMETU JAVNE NABAVE**

1. **Redni broj nabave u Planu nabava s izabranim postupkom za dodjelu ugovora:**

Postupak za dodjelu ugovora provodit će se sukladno Pravilniku o postupku dodjele ugovora o uslugama iz Aneksa II Zakona o javnim nabavama.

Nabava je odobrena Odlukom Upravnog vijeća Zavoda broj: U-V-12-33-12-37/23 sukladno Planu javnih nabava Zavoda za 2024. godinu, pod rednim brojem: B-6.

**b) Predmet javne nabave te navođenje oznaka i naziva iz Jedinstvenog rječnika javne nabave (JRJN):**

JRNJ naziv predmetne nabave: Usluge na području sigurnosti.

JRNJ oznaka predmetne nabave: 7970000-4 Usluge na području sigurnosti.

Rok početka pružanja usluga: od dana stupanja na snagu ugovora.

Rok plaćanja: 60 dana od ispostave fakture za izvršene usluge ili na drugi način predviđen ugovorom.

Razdoblje zaključenja ugovora: ugovor se zaključuje na razdoblje od dvije godine.

Procijenjena vrijednost nabave: 49.000,00 KM.

1. Opis predmeta nabave

Predmet javne nabave usluga: Usluge fizičke i tehničke zaštite ljudi i imovine Zavoda za zdravstveno osiguranje Županije Zapadnohercegovačke i osiguranje usluga intervencije u direkciji Zavoda za zdravstveno osiguranje Županije Zapadnohercegovačke.

Poziv za dostavu ponuda sadrži dvije pozicije/stavke.

Ponuditelji koji podnose svoje ponude moraju dati ponudu za obje stavke: fizička zaštita i tehnička zaštita.

 (Usluge navedene u Aneksu II. Zakona)

Tehničke specifikacije za usluge dane su u Prilogu 2 tenderske dokumentacije.

1. Mjesto pružanja usluga

Usluge fizičke zaštite ponuditelj će pružati svakim radnim danom Zavoda u vremenu od 07.00 h do 17.00 h. Usluge tehničke zaštite i intervencije ponuditelj će pružati svakim danom 24 sata. Mjesto pružanja usluga je cijeli okoliš, zgrada i dio prizemlja zgrade ugovornog tijela, na adresi Trg Herceg Bosne 1, Grude.

**3) UVJET ZA KVALIFIKACIJU PONUDITELJA:**

**I.)Uvjeti za sudjelovanje i potrebni dokazi:**

U skladu sa člankom 45 – 51 Zakona, ponuđači trebaju ispunjavati sljedeće uvjete:

* da nema smetnji za njihovo sudjelovanje u smislu odredbi članka 45. Zakona
* da imaju pravo na obavljanje profesionalne aktivnosti ili biti registrirani u relevantnim profesionalnim ili trgovačkim registrima.

II.) Dobavljači su obvezni uz ponudu dostaviti Izjavu iz članka 45. točke: a, b, c i d kojom

potvrđuju da ispunjavaju uvjete tražene ovim pozivom.

Izjava treba biti ovjerena i potpisana od strane nadležnog tijela.

**Nacrt Izjave se nalazi u prilogu poziva za dostavu ponuda - Prilog**

U svrhu dokazivanja činjenica potvrđenih u izjavi, Ponuditelj koji bude odabran kao najbolji u ovom postupku, nakon primitka Odluke o dodjeli ugovora će u roku do 5 dana, dostaviti original ili ovjerene sljedeće dokumente:

1. izvod iz kaznene evidencije suda nadležnog suda i suda Bosne i Hercegovine da u kaznenom postupku nije osuđen pravomoćnom presudom za kaznena djela organiziranog kriminala, korupciju, prijevaru ili pranje novca, sukladno važećim propisima u Bosni i Hercegovini ili zemlji u kojoj je registriran;
2. izvod ili potvrdu iz evidencije u kojim se vode činjenice da nije pod stečajem ili nije predmet stečajnog postupka, osim u slučaju postojanja važeće odluke o potvrdi stečajnog plana ili je predmetom likvidacijskog postupka, odnosno u postupku obustavljanja poslovne djelatnosti, sukladno važećim propisima u Bosni i Hercegovini ili zemlji u kojoj je registriran;
3. potvrde nadležne porezne uprave ili ukoliko se radi o ponuditelju koji nije registriran u Bosni i Hercegovini, potvrda ili izvod iz evidencije na temelju koje se može utvrditi da uredno izmiruje obveze za mirovinsko i invalidsko osiguranje i zdravstveno osiguranje;
4. potvrde nadležne/ih institucija o uredno izmirenim obvezama po osnovi izravnih i neizravnih poreza.

Napomena:

Ponuditelj može uz izjavu uz svoju ponudu, odmah dostaviti i tražene dokaze koji su navedeni u izjavi. Ovim se ponuditelj oslobađa obveze naknadnog dostavljanja dokaza ako bude izabran. Dostavljeni dokazi moraju biti originali ili ovjerene kopije i ne mogu biti stariji od tri mjeseca, računajući od dana predaje ponude.

**4) SPOSOBNOST ZA OBAVLJANJE PROFESIONALNE DJELATNOSTI**

Po pitanju sposobnosti za obavljanje profesionalne djelatnosti koja je u vezi s predmetom nabave sukladno članku 46. Zakona, ponuda ponuditelja treba ispuniti sljedeće uvjete:

1. Da je ponuditelj registriran za obavljanje predmetne djelatnosti i da ima registrirane poslovnice/podružnice na području županije, na lokaciji štićenog objekta;
2. Da ponuditelj ima odobrenje za rad Agencije izdano od nadležnog županijskog MUP**-**a po sjedištu agencije;
3. Da ponuditelj ima odobrenje za rad podružnice/poslovnice izdano od nadležnog županijskog MUP-a, po lokaciji štićenog objekta;
4. Da ponuditelj ima Posebno odobrenje nadležnog FMUP-a, da ponuditelj može obavljati poslove fizičke i tehničke zaštite sukladno članku 26. st. (2) Zakona o agencijama i unutarnjim službama za zaštitu ljudi i imovine („Službene novine FBiH“ broj: 78/08 i 67/13).

**U svrhu ispunjenja navedenih uvjeta, ponuda ponuditelja će biti odbačena, ako**

**ponuditelj odmah uz ponudu ne dostavi sljedeće dokumente:**

* Original (ili ovjerena kopija) rješenja o upisu u sudski registar sa svim prilozima i/ili original ili ovjerena kopija aktualnog izvoda iz sudskog registra i/ili drugi ekvivalentni dokumenti koje je izdalo nadležno tijelo u zemlji porijekla ili zemlji iz koje taj ponuđač dolazi, a koji pokazuje da je ponuđač registriran za obavljanje predmetne djelatnosti;
* Potvrdu ili uvjerenje odobrenja za rad nadležnog županijskog MUP-a po sjedištu agencije;
* Potvrda ili uvjerenje odobrenja za rad nadležnog županijskog MUP-a po sjedištu poslovnice/podružnice, po lokaciji štićenog objekta;
* Potvrdu ili uvjerenje nadležnog FMUP-a da ponuditelj ima važeće posebno odobrenje za obavljanje poslova fizičke i tehničke zaštite sukladno članku 26. st. (2) Zakona o agencijama i unutarnjim službama za zaštitu ljudi i imovine („Službene novine F BiH“ broj: 78/08 i 67/13).

Dostavljeni dokazi uz ponudu moraju biti originali ili ovjerene kopije i ne mogu biti stariji od tri mjeseca, računajući od dana predaje ponude.

**5) UVJETI ZA EKONOMSKU I FINANCIJSKU SPOSOBNOST, ČLANAK 47.**

Što se tiče ekonomske i financijske sposobnosti, sukladno članku 47. Zakona, ponuda će biti odbačena ako ponuditelj ne ispunjava sljedeće minimalne uvjete, a koji se može potvrditi dokazima:

**a) Potvrda, popis ili drugi dokaz izdat od Centralne banke Bosne i Hercegovine o popisu otvorenih računa u BiH (ne smije biti stariji od objave dana objave javnog poziva).**

**b) Potvrda poslovne banke o solventnosti ponuditelja (presliku), da račun nije blokiran u posljednjih dvanaest mjeseci, računajući od dana objave o nabavi na portalu E-nabave, za glavni račun sa popisa Centralne banke BiH.**

Dobavljači su obvezni uz ponudu dostaviti Izjavu iz članka 47. kojom potvrđuju da ispunjavaju uvjete tražene ovim pozivom.

Izjava treba biti potpisana i ovjerena od strane ovlaštene osobe ponuditelja, odnosi se na ekonomsko-financijsku sposobnost u skladu s člankom 47. Zakona o javnim nabavama, kao i obični preslik dokumenta iz stavka (13) točke a), kojima se dokazuje ispunjavanje postavljenih uvjeta, sukladno članku 47. Zakona.

Napomena: Ponuditelj može uz Izjavu (članak 47.) tj. uz svoju ponudu, odmah dostaviti traženi dokaz koji je naveden u Izjavi. Ovim se ponuditelj oslobađa obveze naknadnog dostavljanja dokaza ako bude izabran.

Nacrt Izjave se nalazi u prilogu poziva za dostavu ponuda - Prilog 5.

**6) Što se tiče tehničke i profesionalne sposobnosti, sukladno članku 48. i 50. Zakona, ponuda će biti odbačena, ako ponuditelj ne ispuni sljedeće minimalne uvjete**:

1. Da ponuditelj ima na raspolaganju najmanje 2 interventna automobila.
2. Da ponuditelj ima na raspolaganju najmanje 10 djelatnika zaštitara.
3. Da njegovi djelatnici (zaštitari) posjeduju certifikate za obavljanje poslova fizičke ili tehničke zaštite.

6.1 U svrhu ispunjenja navedenih uvjeta, ponuda ponuditelja će biti odbačena, ako ponuditelj odmah uz ponudu ne dostavi sljedeće dokumente:

* + - 1. Ovjerene kopije originala važećih prometnih knjižica interventnih vozila koje ponuditelj ima na raspolaganju. Ponuditelj može ponuditi pored vozila u njegovu vlasništvu i iznajmljena vozila, uz važeće prometne knjižice i obvezan je ugovornom tijelu predočiti Ugovore o najmu (originale ili ovjerene kopije).
			2. Popis zaposlenika - zaštitara sa najmanje 10 zaštitara koje ponuditelj ima na raspolaganju.
			3. Original ili ovjerenu kopiju certifikata za svakog od djelatnika (zaštitara) koji će biti angažirani na poslovima fizičke i tehničke zaštite Zavoda, koju izdaje Federalno ministarstvo unutarnjih poslova BiH (članak 17. Zakona o agencijama i unutarnjim službama za zaštitu ljudi i imovine).

Ponuditelji koji ne dostave navedene dokaze ili se iz dokaza može zaključiti da ne udovoljavaju postavljenim uvjetima bit će isključeni iz nadmetanja.

**7) DISKVALIFIKACIJA PO TEMELJU SUKOBA INTERESA ILI KORUPCIJE (ČLANAK 52.)**

* Sukladno članku 52. Zakona kao i svim drugim važećim propisima ugovorno tijelo će odbiti ponudu ako je kandidat/ponuditelj sadašnjem ili bivšem zaposleniku ugovornog tijela dao ili je spreman dati mito, u obliku novčanih sredstava ili u bilo kojem nenovčanom obliku, s ciljem ostvarivanja utjecaja na radnju, odluku ili tijek postupka javne nabave. Ugovorno tijelo u pisanom obliku informira ponuditelja i Agenciju za javne nabave o odbijanju takvog zahtjeva ili ponude i o razlozima odbijanja.
* U svrhu navedenog ponuditelj je dužan dostaviti i posebnu pisanu izjavu sukladno članku 52. Zakona, da nije nudio mito niti sudjelovao u bilo kakvim radnjama koje imaju za cilj korupciju u predmetnoj javnoj nabavi. Izjavu potpisanu i ovjerenu od strane nadležnog tijela (tijelo uprave ili notar).

Nacrt izjave je u prilogu poziva za dostavu ponuda - Prilog 6.

Dostavljeni dokazi moraju biti originali ili ovjerene kopije i ne mogu biti stariji od tri mjeseca, računajući od dana predaje ponude.

**Zahtjevi po pitanju jezika**

Ponuda, svi dokumenti i korespondencija u vezi sa ponudom između dobavljača i ugovornog tijela moraju biti napisani na jednom od službenih jezika u Bosni i Hercegovini. Prateća dokumentacija i tiskana literatura koju dostavi dobavljač mogu biti napisani na drugom jeziku, u međunarodnoj upotrebi, pod uvjetom da se uz njih dostavi službeni prijevod relevantnih dijelova na jeziku na kojem je napisana ponuda.

**Način, priprema i podnošenja ponuda**

Ponude se pripremaju i podnose sukladno pozivu Ugovornog tijela kao Naručitelja i dokumentacijom za predmetnu nabavu, u prilogu.

Ponuditelj podnosi ponudu putem pošte u zatvorenoj kuverti, ovjerenoj pečatom, na

adresu:

DIREKCIJA ZAVODA ZA ZDRAVSTVENO OSIGURANJE ŽUPANIJE ZAPADNOHERCEGOVAČKE,

TRG HERCEG BOSNE 1, 88340 GRUDE.

PONUDA ZA NABAVU USLUGA:

***Usluge fizičke i tehničke zaštite ljudi i imovine Zavoda za zdravstveno osiguranje Županije Zapadnohercegovačke i osiguranje usluga intervencije u direkciji Zavoda za zdravstveno osiguranje Županije Zapadnohercegovačke.***

Na zadnjoj strani kuverte ponuditelj je dužan navesti sljedeće: Naziv i adresa ponuđača.

Dobavljači snose sve troškove u vezi sa pripremom i dostavljanjem njihovih ponuda. Ugovorno tijelo nije odgovorno niti dužno snositi te troškove.

Ponude se dostavljaju na sljedeću adresu: Zavod za zdravstveno osiguranje Županije Zapadnohercegovačke, Grude, Trg Herceg Bosne 1, 88340.

Ponuda mora biti čvrsto uvezana i sve strane ponude numerirane (izuzev dokaza o garanciji ako se traži, te tiskane literature, brošura, kataloga i sl.)

Dobavljač dostavlja ponudu u originalu, na kojem će jasno pisati: "ORIGINAL PONUDA". Original ponuda treba biti zapečaćena u neprovidnoj kuverti, sa pečatom ili potpisom dobavljača, imenom i adresom dobavljača, na kojoj će pisati: "**Usluge fizičke i tehničke zaštite ljudi i imovine Zavoda za zdravstveno osiguranje Županije Zapadnohercegovačke i osiguranje usluga intervencije u direkciji Zavoda za zdravstveno osiguranje Županije Zapadnohercegovačke“**

**S naznakom:** „**NE OTVARAJ"**

**ROK ZA DOSTAVU PONUDA:**

Rok za dostavljanje ponuda **je dana 29.11. 2024**. godine do **10:00 sati**. Ponude koje se dostave nakon navedenog roka bit će vraćene.

**Kriteriji za dodjelu ugovora/okvirnog sporazuma:**

Kriterij za dodjelu ugovora, u skladu sa člankom 64. Zakona jeste najniža cijena tehnički zadovoljavajuće ponude.

**Ostale informacije:**

Ovaj poziv ugovorno tijelo je objavilo na svojoj web stranici dana i portalu javnih nabava „E-nabave“ nije predviđene E-aukcija.

**8) PODACI O PONUDI:**

Ponuditelji su obavezni uz ponudu dostaviti sljedeću dokumentaciju kojom potvrđuju da ispunjavaju uvjete tražene zahtjevom za dostavu ponuda:

Obrazac za dostavljanje ponude;

Tenderski obrazac cijene ponude koju ponuditelj treba popuniti sa specifikacijom potpisati i ovjeriti;

Dokaz (dokument) o registraciji u relevantnom profesionalnom ili trgovačkom registru u zemlji u kojoj je ponuditelj osnovao tvrtku, a kojim se dokazuje njegovo pravo da se profesionalno bavi određenom djelatnošću koja je predmet ove nabave;

Odobrenja za rad ponuditelja kao pravne osobe-Agencije i poslovnica izdane od županijskih MUP-ova/Županije prema sjedištu štićenog objekta(original ili ovjerena kopija).(Pojašnjeno u stavku (4) točke ( a),b),c) i d);

Obična kopija dokumenta stavak (5). t.d.( a) i b) );

Dokumenti iz stavka (6) pojašnjeno sukladno stavku (6.1);

Potpisan nacrt ugovora;

Izjave:

* Izjava iz članka 45. Zakona o javnim nabavama;
* Izjava iz članka 47. Zakona o javnim nabavama;
* Izjava iz članka 52. Zakona o javnim nabavama;

Ponude moraju vrijediti 90 dana, sve dok ne istekne razdoblje valjanosti ponuda. Ugovorno tijelo ima pravo tražiti od ponuditelja u pisanoj formi da produže razdoblje valjanosti njihovih ponuda do određenog datuma.

Ugovorno tijelo će nakon isteka roka za prijem ponude/a izvršiti otvaranje i analizu istih i obavijestit će ponuditelje o ishodu postupka nabavke te Odluku objaviti na svojoj web stranici.

**Obavijest o rezultatima postupka**

Istovremeno s istekom roka za dostavu ponuda navedenog u ovom pozivu, ugovorno
tijelo otvorit će pravodobno prispjele ponude. Kako se radi o postupku dodjele ugovora za nabavku usluga iz Aneksa II Zakona o javnim nabavama.

Svi ponuditelji bit će obaviješteni o rezultatima postupka nabavke u roku od 7 (sedam) dana od dana donošenja odluke o izboru najpovoljnije ponude ili poništenju postupka
nabave.

Ovaj poziv ugovorno tijelo je objavilo na svojoj web stranici sukladno Pravilniku o postupku dodjele ugovora o uslugama iz Aneksa II Zakona o javnim nabavama.

**Pravna zaštita:**

Procedura javne nabave obavit će se u skladu sa Pravilnikom o postupku dodjele ugovora o uslugama iz Aneksa II Zakona o javnim nabavama.

 **R A V N A T E L J**

 Vilson Crnjac, dipl. iur.

PRILOZI:

Obrazac za dostavljanje ponude - Prilog 1

Obrazac za cijenu ponude sa specifikacijom - Prilog 2

Nacrt ugovora - Prilog 3

Izjava iz članka 45. Prilog 4

Izjava iz članka 47. Prilog 5

Izjava iz članka 52. Prilog 6